JÕHVI VALLA ARENGUKAVA AVALIK ARUTELU
2026-05-26 18:00 - 20:00 (Europe/Tallinn) | Järve Teenuskeskus, Järve küla 10, Järve küla
Kutsume kõiki elanikke kaasa rääkima Jõhvi valla tuleviku kujundamises! Arengukava määrab järgmiste aastate peamised eesmärgid ja suunad – alates haridusest ja teedest kuni kultuuri, ettevõtluse ja elukeskkonnani.

Tule avalikule arutelule ja jaga oma mõtteid.

Jõhvi Muusikakooli kevadkontsert
2026-05-27 17:00 - 19:00 | Jõhvi Kontserdimaja, Pargi 40, Jõhvi, Ida-Virumaa, Estonia

Jõhvi valla haridusvõrgu korrastamise mõttetalgud
2026-05-27 18:30 - 20:30 | Jõhvi Vallamaja, Kooli 2, Jõhvi
Jõhvi vald kutsub kõiki lapsevanemaid, õpilasi, haridustöötajaid ja kogukonna liikmeid osalema haridusvõrgu tulevikku puudutavatel mõttetalgutel.
Kohtumiste eesmärk on arutada ühiselt, kuidas tagada Jõhvi valla lastele ja noortele kvaliteetne, kättesaadav ning jätkusuutlik haridusvõrk ka tulevikus. Arutelude käigus saavad kogukonna liikmed jagada oma mõtteid, ootusi ja ettepanekuid.
Mõttetalgud toimuvad:
21. mail kell 18.00–20.00 – Toila Gümnaasiumis (võimalus jälgida ka veebiülekannet Jõhvi Vallavalitsuse Youtube kanalil)
27. mail kell 18.30–20.30 – Jõhvi vallamajas (võimalus jälgida ka veebiülekannet Jõhvi Vallavalitsuse Youtube kanalil)
10. juunil kell 18.00–20.00 – Kohtla-Nõmme Koolis
Jõhvi vald alustab 2026. aastal haridusvõrgu tervikanalüüsi, mille eesmärk on saada ülevaade kogu valla haridusvõrgust – alusharidusest kuni gümnaasiumi- ja huvihariduseni. Analüüs aitab hinnata olemasoleva süsteemi tugevusi, kitsaskohti ning võimalikke arengusuundi tulevikuks.
Haridusvõrgu kujundamine puudutab kogu kogukonda ning seetõttu on oluline, et otsuste tegemisel oleks kuulda erinevaid vaateid ja kogemusi.
Ootame aktiivset osavõttu ja konstruktiivset arutelu.
Lisainfo: Küllike Kullerkupp, +372 5661 1404

Muusikal kutsub teid
2026-05-29 19:00 - 21:00 | Jõhvi Kontserdimaja, Pargi 40, Jõhvi, Ida-Virumaa, Estonia

Meeskoori Kaevur ja Kirderanniku koori juubel
2026-05-30 15:00 - 17:00 | Eesti Kaevandusmuuseum, Kohtla saeveski, Kohtla-Nõmme, Estonia
Meeskoor Kaevur ja Kirderanniku koor tähistavad 30.mail üheskoos juubelit Eesti Kaevandusmuuseumis. Algus kell 15.00. Sissepääs tasuta!

Elava pärimuse pillimängu ja rahvatantsu õpituba 55+ kogukonnale
2026-05-31 16:00 - 17:00 | Tammiku Rahvamaja, Tamme 17, Tammiku alevik, Estonia
Olete oodatud osalema elava pärimuse pillimängu ja rahvatantsu õpitoas 55+ kogukonnale.
Rahulik ja meeldiv võimalus veeta aega muusika ja liikumise seltsis.

Jõhvi valla päevad
2026-06-01 06:00 - 2026-06-08 05:59 | Ida-Virumaa
1.-7. juuni 2026 Jõhvi valla päevad!
Valla päevad kannavad sel aastal Jõhvi valla tunnuslause sõnumit “Meeldivate kohtumiste paik”, tuues fookusesse kogukonna, ühised elamused ja avatud uksed üle kogu valla.
Loe lisaks: https://www.huvikeskus.info/johvi-valla-paevad-2026/

LASTEKAITSEPÄEVA tähistamine
2026-06-01 15:00 - 20:00 | Jõhvi Muusikaväljak, Pargi 40, Jõhvi
Sel päeval muutub Jõhvi Muusikaväljak suureks linnaruumiks, justkkui üheks suureks õueks, kus iga sammul toimub midagi uut.
Siin ei ole lihtsad tegevused, siin on erinevad alad ja tänavad, kus saab liikuda ja avatsada.

Sind ootavad loovate töötubade tänav, huviringide, spordisektsioonide ja ametite tänav, tänavamängude hoov ning toidu- ja puhkeala.
Pealaval ootavad sind Jõhvi valla laste ja noorte esinemised ning ekstreemsportlane Keerdtrepp oma show ja töötoaga.

Lisaks toimuvad suured tänavamängude võistlused koos auhindadega.
Päeva lõpetavad Rubble Rock kontsert noorte rokkaritega ning õhtu peaesineja KiROT.

Urmas Toosti ajaloorännak Jõhvi linnas
2026-06-01 17:30 - 19:30 | Ida-Virumaa
Põlisjõhvilane Urmas Toost, kelle juured on siinmail olnud mitu sajandit ja kes on loonud Facebookis grupi “Nostalgiline Jõhvi”, viib huvilised Jõhvi linna peale kõndima ja tutvuma endise äride asupaikadega.Ja neid ärisid ikka jagus. Vanu ajalehti sirvides ka ärikuulutusi ja reklaame uurinud Toost on tõdenud, et neid lugedes tekkis vahel tunne, et kunagise Jõhvi aleviku elanikest kui mitte kolmandik, siis vähemalt veerand tegeles mingi äriga, oli see siis pagariäri, kohvik või kingsepatöökoda.Nii et – kindlasti saavad huvilised teada, kus asus Jõhvis kaubamaja nr 9, kus hooajale vastavalt oli suur valik daamide, härrade ja laste botikuid ja kalosse.
Sündmus Jõhvi Keskraamatukogu Facebooki lehel:Urmas Toosti ajaloorännak Jõhvi linnas

TAMMIKU HIIE KONTSERT - Lauri Saatpalu ja Peeter Rebane
2026-06-02 19:00 - 21:00 | Tammiku hiis, Pauliku küla, Ida-Virumaa, Estonia
Jõhvi lähedal asuv Tammiku hiis, kus põimuvad looduslik pühapaik ja tööstuslik keskkond, muutub sel õhtul eriliseks kontserdipaigaks. Laval astuvad üles Lauri Saatpalu ja Peeter Rebane, tuues publikuni omanäolise ja vahetu kava. Nende esinemine ühendab muusika, sõna ja tundlikud meeleolud, pakkudes nii äratundmist kui ka üllatusi. Tulemas on elamus, mis jääb meelde.
Asukoht: Tammiku hiis
Tasuta buss: 18.30 Jõhvi vallavalitsus, 18.40 Tammiku rahvamaja
Tagasisõit pärast kontserti
Kontsert on tasuta!

KOGUKONNAAIAFESTIVAL
2026-06-03 16:00 - 22:00 | Kohtla-Nõmme Kool, Kooli tn 6, Kohtla-Nõmme
Kell 16.00–22.00 ootab ees mõnus õhtu täis häid inimesi, kogukonnatunnet ja toredaid tegevusi.

Tule veeda aega pere, sõprade ja naabritega ning saa osa suvisest festivalimelust!

Tantsuks mängib Nukker Kukeke, toimub kogukonnaklassiõhtu ning tegevusi jagub igas vanuses külastajatele.

Avo Kiire maalinäituse avamine
2026-06-03 17:30 - 18:30 | Ida-Virumaa

EESTI LIPU PÄEV
2026-06-04 14:00 - 20:00 | Heino Lipu staadion, Hariduse tn 5, Jõhvi
Tule veeda üks sportlik, rõõmus ja sinimustvalge päev koos pere, sõprade ja kogukonnaga!

Kell 14.00–20.00 toimub Jõhvi Spordikooli tegevuste ja võimaluste tutvustus – saad tutvuda erinevate spordialade, treeninguvõimaluste ja aktiivse eluviisiga.
Kell 18.00 alustame ühist eesmärki – läbime koos Heino Lipu staadionil 142 kilomeetrit!
Kõik on oodatud liikuma – joostes, kõndides või kasvõi hüpates.

Kinoklubi: Pöörane ja aus dokumentaal Indrek Spunginilt
2026-06-04 17:30 - 19:30 | Jõhvi keskraamatukogu, Rakvere 13a , Ida-Virumaa, Jõhvi, Ida-Virumaa, Estonia
Film on legendaarse punkbändi Velikije Luki tõusust ja äpardustest Nõukokogude Liidu kokkuvarisemise taustal. Indrek tuleb ise ka kohale, nii et pärast ühisvaatamist teeme vestlusringi.
Tule sina ka!
Raamatukogus näeme!
Sissepääs tasuta.

POSTI PIKNIKULAVA KONTSERT - Amanda Hermiine Künnapas trio
2026-06-05 19:00 - 21:00 | Posti talu, Posti, Saka, Ida-Virumaa, 30103, Estonia
Antud Piknikulava kontsert on prii pääsmega Jõhvi valla päevade raames!

Töötab kohvik
Ala avatud 1h enne kontserti
Toetame: Vähiravifondi “Kingitud elu” (vaba annetus)
Vihma korral toimub kontsert Saka Rahvamajas

Toetajad: Sigwar, Pühaste Brewery, R-Kiosk, Kultuurkapital, Jõhvi vald
Info: http://piknikulava.ee, toomas@piknikulava.ee või 5143930
Kohtumisteni Piknikulaval.

Ultrajooksuvõistlused
2026-06-06 10:00 - 2026-06-07 23:00 | Kohtla-Nõmme Kool, Kooli tn 6, Kohtla-Nõmme
6. juunil stardivad Kohtla-Nõmmel kaks ultrajooksuvõistlust, kus selguvad ka Eesti meistrid 24 tunni jooksus. Tulge ja elage ultrasportlastele kaasa!
Lisainfo www.gurmeejooksud.ee

KOOSLOOME PÄEV
2026-06-06 12:00 - 23:00 | Jõhvi park, Jõhvi, Ida-Virumaa, Estonia
kell 12.00 JÕHVI VALLA ISETEGEVUSLASTE KONTSERT Jõhvi pargis
kell 17.00 LOOMEÖÖ Jõhvi Kunstikooli õuealal
Kell 12 algab Jõhvi pargis „Koosolemise rõõm“ – Jõhvi valla kultuurikandjate kontsert, mis toob kokku meie inimesed, loojad, kollektiivid ja kogukonnad.
Hetk, kus kogu vald saab kokku, et tuua esile meie oma inimesed ja kultuur ning hoida elus ühtekuuluvustunnet, mis kogukonda kannab.
Õhtu jätkub kell 17 Jõhvi Kunstikooli õuealal algava LOOMEÖÖga.
Kui päev algab koosolemisega, siis õhtu kasvab edasi koosloomiseks – kohtumisteks, loominguks ja elamusteks.
Kell 17–20 avab uksed kirjandustelk, kus toimuvad kohtumised ja vestlused:
• Jaan Martinson – kriminaalromaanide edetabelite koostaja
• Mari-Liis Mägi – kohtupsühholoogiaekspert ja neuropsühholoog
• Aet Kiisla – ultrajooksja ja Narva kolledži õppejõud, kes toetub oma liikumises teaduspõhisele kirjandusele
Vestlusi juhib Tiia Linnard.
Kell 18 saab hoo sisse LoomeÖÖ programm, mis toob kokku muusika, kunsti ja kogukonna:
Brassical – särtsakas vaskpilliansambel, kelle hoogne ja humoorikas energia muudab iga esinemise meeldejäävaks. Kes neid korra näinud, teab, et ühest korrast jääb väheks. Ausalt!
Mikk Tammepõld – laulja-laulukirjutaja ja Dramamama solist, kelle akustilises kavas kohtuvad omalooming ning armastatud Eesti lood.
Tsirkusestuudio Folie – loovus, liikumine ja muhedad elamused kogu perele.
Õhtu jooksul saab külastada näitusi ja galeriisid ning osa võtta loomealadest ja tegevustest, mis sünnivad Jõhvi valla allasutuste ja kogukonna koostöös – avastamiseks, katsetamiseks ja ise kaasa tegemiseks.
Õhtu kulmineerub kontsertidega:
Kell 21 – STEFAN
Kell 22 – Lepatriinu
Päev algab koosolemisega ja jõuab õhtuks koosloomiseni – just nii sünnivad meeldivad kohtumised.

Jõhvi raamatukogu kirjandustelk
2026-06-06 17:00 - 20:00 | Jõhvi Kunstikool, Hariduse tn 3, Jõhvi, Estonia
Jõhvi Keskraamatukogu paneb Jõhvi valla loomeöö ajal taas püsti kirjandustelgi ja korraldab seal kolm kohtumist, kus külalistega vestleb raamatukogu arendusjuht Tiia Linnard.
Kell 17.00 on vestlusringis Jaan Martinson. Kõik kriminaalromaanide huvilised ootavad igal aastal tema krimikirjanduse edetabelit meedias ning juhinduvad sellest endale lugemisvara soetades või raamatukogust laenutades.
Kell 18.00 on kirjandustelki oodatud Jõhvi gümnaasiumi vilistlane Mari-Liis Mägi – kohtupsühholoogiaekspert ja neuropsühholoog, kes on andnud oma panuse eestikeelsesse teaduskirjandusse.
Kell 19.00 astub vestlusringi Narva kolledži õppejõud Aet Kiisla, kes on väga suure lugemusega ning tugineb ultrajooksjana just teaduspõhisele kirjandusele. Kiisla on ka ajakirja Jooksja üks autoritest.
Kirjandustelgi leiab kunstikooli õuealalt.

Suur perepäev Toilas
2026-06-07 10:00 - 22:30 | Toila
kell 10.00-16.00 TOILA SUUR SUVELAAT (Föhrenhofi väljakul, Toila SPA kõrval)
kell 10.00 Toila rannavolle juhend ja registreerimine
kell 12.30 jalgrattamakt Voka-Valaste
Valastel pakutakse morssi ja pirukaid.
Iga osaleja võiks kaasa võtta joogipudeli, lisaks oleks soovituslik kanda helkurvesti.NB! Kiiver on kohustuslik!

kell 20.00 TOILA PÄIKESELOOJANGU KONTSERT
“Kuumad 90ndad” Jakko Maltis ja Lauri Liiv

Jõhvi valla haridusvõrgu korrastamise mõttetalgud
2026-06-10 18:00 - 20:00 | Kohtla-Nõmme Kool, Kooli tn 6, Kohtla-Nõmme

Juudiküüditamise mälestusminutid
2026-06-14 11:00 - 12:00 | Jõhvi raudteejaama mälestuskivi, Jõhvi, Ida-Virumaa, Estonia

Ida-Virumaa Vaegkuuljate Ühingu klubipäev
2026-06-15 10:00 - 12:00 | Eakate Päevakeskus, Kaare 3, Jõhvi, Ida-Virumaa, Estonia

Jõhvi Kergejõustikuõhtu 2026
2026-06-16 14:00 - 20:00 | Heino Lipu staadion, Hariduse tn 5, Jõhvi

Tammiku JAANIÕHTU
2026-06-21 19:00 - 23:00 | Tammiku alevik, Tammiku alevik, Estonia
Tammiku Külaselts kutsub kõiki 21. juunil Tammiku aleviku tiigi äärde JAANIÕHTULE!

Kahula küla JAANIPÄEV 2026
2026-06-22 19:00 - 23:00 | Kahula küla kiigeplats, Kahula küla, Ida-Virumaa, Estonia

Ida-Virumaa maakaitsepäev 23.06.2026
2026-06-23 10:00 - 16:00 | Jõhvi Keskväljak, Jõhvi vald
Ajakava:
10.00–12.00 – Jõhvi Keskväljak
Eesti tähesõidu näitus „95 aastat Eesti esimesest tähesõidust“
12.00–15.30 – Jõhvi Keskväljak
Jõustruktuuride tehnika näitus
14.00–14.30 – Vabadussõjas langenute ausamba juures
Mälestustseremoonia
14.00–15.00 – Jõhvi Keskväljak
Pidupäevakook
15.00 – Jõhvi Keskväljak
Maakaitsepäeva rivistus
Kõned
Võidutule saabumine ja jagamine omavalitsusjuhtidele

Kose III KOGUKONNA PÄEV
2026-06-27 15:00 - 20:00 | Kose küla, Metsa 9, Kose, Ida-Virumaa, Estonia

Jõhvi Big Band'i juubelikontsert
2026-07-04 17:00 - 19:00 | Jõhvi park, Jõhvi, Ida-Virumaa, Estonia

JÕHVI PARGI SUVEMUUSIKAÕHTUD - Uku Suviste
2026-07-08 18:00 - 20:00 | Jõhvi park, Jõhvi, Ida-Virumaa, Estonia
Sel suvel täitub Jõhvi park imelise muusika, heade emotsioonide ja soojade kohtumistega! Tule veeda kaunid suveõhtud koos armastatud artistide ja eriliste külalistega.

8. juulil kell 18.00
Uku Suviste
Kaasa teeb Jõhvi Gümnaasiumi vokaalansambel

XIX Orelimuusika pooltunnid - organist Aare-Paul Lattik
2026-07-09 18:00 - 19:30 | Jõhvi Mihkli kirik, Rakvere tn 6, Jõhvi, Estonia
Jõhvi Mihkli kirikus toimuvad juulis kolmel järjestikusel neljapäeva õhtul algusega kell 18.00 „Orelimuusika pooltunnid“. Juba 19. korda toimuv populaarne muusikasündmus toimub koostöös Jõhvi Muuseumi Seltsi ja EELK Jõhvi Mihkli koguduse ja Lasnamäe Muusikakooli direktori, organist Erika Jefimovaga
Esimesel kontserdil neljapäeval, 9. juulil esineb orelil Eesti üks väljapaistvamaid organiste Aare-Paul Lattik. Teisel kontserdil, 16. juulil musitseerivad kirikus muusikud Tuuliki Jürjo (orel) ja Susanna Viktoria Mõtsmees (torupill) ning viimasel kontserdil 23. juulil astub publiku ette organist Marten Meibaum.
Jõhvi Mihkli kiriku XIX “Orelimuusika pooltundide” toimumist toetavad Eesti Kultuurkapitali Ida-Virumaa ekspertgrupp, MTÜ Jõhvi Muuseumi Selts, Jõhvi Vallavalitsus ja EELK Jõhvi Mihkli kogudus.
Kõik kontserdid Jõhvi Mihkli kirkus on publikule tasuta. Oodatud on annetused Jõhvi Mihkli kiriku orelite jaoks.
